Էմիլիանո Ռիգոնի

**Էմիլիանո Ռուգանի** (, ), արգենտինացի պրոֆեսիոնալ ֆուտբոլիստ։ Ներկայումս Զենիթից վարձավճարով հանդես է գալիս Սամպդորիայի և Արգենտինայի ազգային հավաքականի կազմում։ Խաղում է աջ վինգերի դիրքում։

## Ակումբային կարիերա
### Բելգրանո
Ռիգոնին Բելգրանոյի ակադեմիայի սան է։ Իր պրոֆեսիոնալ դեբյուտը նշեց 2013 թվականի օգոստոսի 4-ին՝ փոխարինման մտնելով Լանուսի դեմ խաղում։ Իր առաջին գոլը խփեց 2014 թվականի փետրվարի 17-ին՝ Բոկա Խունիորսի դեմ խաղում։ Նոյեմբերի 1-ին Ռիգոնին գոլի և գոլային փոխանցման հեղինակ դարձավ Գոդոյ Կրուսի դեմ խաղում։ 2015 թվականի ապրիլի 3-ին նա դուբլ ձևակերպեց Ատլետիկո Սարմիենտոյի դեմ խաղում՝ օգնելով իր թիմին հաղթել 3-1 հաշվով։ Բելգրանոյի կազմում Ռիգոնին անցկացրեց 76 հանդիպում՝ դառնալով 8 գոլի և 6 գոլային փոխանցման հեղինակ։

### Էստուդիանտես
2016 թվականի հունվարին Ռիգոնին տեղափոխվեց Ինդեպենդիենտե։ Իր դեբյուտը ակումբի կազմում նշեց փետրվարի 7-ին՝ Բելգրանոյի դեմ խաղում։ Նա խփեց այս խաղի միակ գոլը՝ 1-0 հաշվով հաղթանակ պարգևելով Ինդեպենդիենտեին։ Մարտի 6-ին Ռիգոնին գոլի և գոլային փոխանցման հեղինակ դարձավ Կոլոնի դեմ խաղում։ Մարտի 12-ին նա 2 գոլային փոխանցում տվեց Բանֆիլդի դեմ խաղում։ Մայիսի 22-ին արգենտինացին գոլի և 2 գոլային փոխանցման հեղինակ դարձավ Կիլմեսի դեմ խաղում՝ օգնելով իր թիմին հաղթել 3-0 հաշվով։ Առաջին հանդիպումը միջազգային մրցաշարերում Ռիգոնին անցկացրեց օգոստոսի 26-ին՝ Հարավամերիկյան գավաթի Լանուսի դեմ խաղում։ 2017 թվականի ապրիլի 9-ին նա 2 գոլի և գոլային փոխանցման հեղինակ դարձավ Պատրոնատոյի դեմ խաղում։ Հունիսի 23-ին արգենտինացին դուբլ ձևակերպեց Ունիոն Սանտա Ֆեի դեմ խաղում։ Ինդեպենդիենտեի կազմում Ռիգոնին անցկացրեց 56 հանդիպում՝ դառնալով 17 գոլի հեղինակ։

### Զենիթ
2017 թվականի օգոստոսի 23-ին Ռիգոնին 4 տարվա պայմանագիր կնքեց Զենիթ Սանկտ Պետերբուրգի հետ։ Իր դեբյուտը նշեց սեպտեմբերի 10-ին՝ թիմի մեկնարկային կազմում դուրս գալով Դինամո Մոսկվայի դեմ խաղում։ Առաջին հանդիպումը եվրոպական առաջնություններում Ռիգոնին անցկացրեց սեպտեմբերի 14-ին՝ փոխարինելով Ալեքսանդր Կոկորինին Եվրոպայի Լիգայի Վարդարի դեմ խաղում և գոլի հեղինակ դառնալով հանդիպման 89-րդ րոպեին։ Հոկտեմբերի 19-ին նա հետ-տրիկ ձևակերպեց Եվրոպայի Լիգայի Ռուսենբորգի դեմ խաղում՝ 3-1 հաշվով հաղթանակ պարգևելով Զենիթին։ Նոյեմբերի 23-ին արգենտինացին գոլ խփեց Վարդարի դեմ պատասխան խաղում։ Եվրոպայի Լիգայի այս մրցաշրջանում Ռիգոնին անցկացրեց 10 հանդիպում՝ դառնալով 6 գոլի և 2 գոլային փոխանցման հեղինակ, իսկ Զենիթը հասավ 1/8 եզրափակիչ, որտեղ 3-2 ընդհանուր հաշվով պարտվեց ՌԲ Լայպցիգին։

2018 թվականի օգոստոսի 17-ին Ռիգոնին 1 տարվա վարձավճարով տեղափոխվեց Ատալանտա։ Իր դեբյուտը Սերիա A-ում նշեց օգոստոսի 27-ին՝ Ռոմայի դեմ խաղում։ Այս խաղում նա դուբլ ձևակերպեց, իսկ հանդիպումն ավարտվեց 3-3 հաշվով։ Սեպտեմբերի 23-ին արգենտինացին գոլ խփեց Միլանի դեմ հանդիպման վերջին րոպեին՝ փրկելով իր թիմին պարտությունից։ Ատալանտայի կազմում Ռիգոնին անցկացրեց 12 հանդիպում՝ դառնալով 3 գոլի հեղինակ, և 2019 թվականի հունվարի 14-ին վերադարձավ Զենիթ։ Իր առաջին գոլը Ռուսաստանի առաջնությունում խփեց մարտի 10-ին՝ Ուֆայի դեմ խաղում՝ այս խաղում դառնալով նաև գոլային փոխանցման հեղինակ։ 2018-19 մրցաշրջանում Զենիթի կազմում Ռիգոնին անցկացրեց 12 հանդիպում՝ դառնալով 3 գոլի և 3 գոլային փոխանցման հեղինակ և թիմի հետ հաղթելով Ռուսաստանի առաջնությունը։

2019 թվականի սեպտեմբերի 2-ին Ռիգոնին 1 տարվա վարձավճարով միացավ Սամպդորիային։ Իր դեբյուտը ակումբի կազմում նշեց սեպտեմբերի 14-ին՝ Նապոլիի դեմ խաղում։

## Միջազգային կարիերա
Արգենտինայի ազգային հավաքական Ռիգոնին առաջին անգամ հրավիրվեց 2017 թվականի սեպտեմբերին՝ Ուրուգվայի և Վենեսուելայի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նեց հոկտեմբերի 6-ին՝ փոխարինելով Անխել դի Մարիային Պերուի դեմ խաղում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 12-ի դրությամբ*

### Միջազգային վիճակագրություն
*2020 թվականի հունվարի 12-ի դրությամբ*

## Նվաճումներ
### Ակումբային
**Ինդեպենդիենտե**

* Հարավամերիկյան գավաթ. 2016–17

**Զենիթ Սանկտ Պետերբուրգ**

* Ռուսաստանի առաջնություն. 2018–19

## Ծանոթագրություններ

## Արտաքին հղումներ
* Ռիգոնիի պաշտոնական Ինստագրամի էջը
* Ռիգոնին transfermarkt-ում
* Ռիգոնին soccerbase.com-ում
* Ռիգոնին WhoScored.com կայքում
* Ռիգոնին Սամպդորիայի պաշտոնական կայքում 
* Ռիգոնին Սերիա A-ի պաշտոնական կայքում 
* Ռիգոնին ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բելգրանոյի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ